Hi participen 35 investigadors que revisen a fons aspectes del treball i l'ocupació de les persones amb discapacitat a Espanya.
Ambientada a Barcelona, la novel·la retrata la societat actual de la mà de quatre dones amb graus diversos de discapacitat intel·lectual que comparteixen un pis tutelat.
L'autora ha rebut per aquesta obra el 36è Premi Herralde de Novel·la 2018.
Aproximació integral a la sexualitat de persones amb trastorn del desenvolupament físic i mental amb l'objectiu de comprendre-la i acceptar-la, i guiar a pares i especialistes.
Revisa els aspectes biològics, l'expressió en l'entorn familiar i escolar, etc., i fa esment als prejudicis i la falta de coneixement de la societat.
Recull testimonis de mares i pares en format d'entrevista.
Anàlisi de la situació laboral de les persones amb TEA a Espanya en base a les dades aportades pel teixit d'entitats i empreses i la perspectiva de persones afectades, familiars i professionals.
Es revisa el mercat laboral, les barreres i agents facilitadors per a la inserció, la capacitació i formació, i el manteniment i promoció en el lloc de feina.
En el marc del Programa Operativo de Inclusión Social y Economía Social 2014-2020, aquesta obra defensa la feina personalitzada per afavorir la inclusió laboral de les persones amb necessitats especials, on es relacioni el talent de la persona amb les necessitats operatives no satisfetes de l'empresa.
Es descriu pas a pas com explorar i definir el lloc de feina d'acord a les capacitats del treballador.
L'autora s'inspira en la seva infantesa per crear la història de la Cece, una nena que després de quedar sorda haurà d'adaptar-se a una nova escola i a un nou súper poder: escoltar-ho tot gràcies a un potent audiòfon.
Còmic guanyador del Premi Eisner 2015 en la categoria de millor escriptor i il·lustrador.
Pel·lícula inspirada en la vida de Ramón Arroyo, un pare de família que és diagnosticat d'esclerosi múltiple.
Tot i les adversitats que ha d'afrontar, decideix entrenar-se per participar a un Ironman amb l'ajuda del seu sogre i la seva dona, en un acte de superació, lluita i esperança.
Reflexió sobre les xarxes de coneixement per a l'alfabetització i la inclusió d'usuaris amb discapacitat visual en les unitats d'informació (biblioteques, arxius, etc.) de l'àmbit universitari des de la perspectiva de l'OMS.
Un repte orientat a minimitzar la bretxa cognitiva, estructural i funcional, d'acord amb les necessitats biosocials d'aquest col·lectiu.
Document que sintetitza les dades estadístiques sobre les persones amb discapacitat a Catalunya de l'any 2015.
Recull la informació més rellevant de la població catalana amb un grau de discapacitat a partir del 33%, per tipologia i grau de discapacitat, edat, sexe, barem de dificultat de mobilitat i barem de necessitat de tercera persona.
Llibre que dóna a conèixer la realitat, a vegades difícil, de les persones superdotades que sovint presenten problemes emocionals, educatius i de relació.
Proposa mesures de suport per a cobrir les seves necessitats i consells pràctics per a poder manejar situacions complexes.
En aquesta obra es recullen catorze diàlegs sobre l'amistat, la il·lusió, les emocions i la felicitat entre Jordi Molas i persones del seu entorn.
Reflexions al voltant de l'accident que el va deixar tetraplègic i el van obligar a plantejar-se la vida des d'una altra perspectiva.
Anàlisi de tots els supòsits relatius a les bonificacions i reduccions de les quotes de la Seguretat Social, subvencions i altres incentius destinats a afavorir la contractació de treballadors amb discapacitat, així com de la normativa de la quota de reserva de lloc de treball.
Aquest document és una síntesi de dades sobre persones amb discapacitat on es recull la informació més rellevant de la població a Catalunya amb un grau de discapacitat a partir del 33% per tipologia, edat, sexe, mobilitat i autonomia.
Treballar l'expressió artística i la creativitat amb persones amb discapacitat comporta molts beneficis i també la superació d'algunes barreres físiques.
Informe que s'ocupa d'analitzar les percepcions dels i les joves espanyols al voltant de la integració social de les persones amb discapacitat.
El document inclou aspectes de la vida i de la socialització.
Document que pretén contribuir al desenvolupament més humà de la societat promovent la implementació de criteris d'accessibilitat cognitiva que ajudin a la millor comprensió i orientació i mobilització en l'espai dels col·lectius més vulnerables.
El periodista i escalador Juan Carlos Vázquez ha presentat el llibre on explica les seves experiències en les diferents escalades a nombrosos cims del món que ha fet juntament amb persones amb discapacitat.
Guia de recomanacions elaborada pel Departament de Salut, el Consell Audiovisual de Catalunya i l'entitat Obertament dirigida als mitjans audiovisuals per saber com tracta els problemes de salut mental de forma adequada i evitar els estereotips.
Monogràfic que presenta una selecció d'indicadors extrets del baròmetre del CIS amb l'objectiu de donar a conèixer com la societat conviu amb les barreres arquitectòniques de l'entorn.
Document que recull els treballs desenvolupats en les Jornades de Treball Grupal celebrades a Madrid (28 i 29 d'octubre) i se centra en tres eixos: introducció teòrica a la teràpia grupal des de diverses orientacions, anàlisi dels moments evolutius del grup i temàtiques emergents (crisis socials, conflictes grupals, etc.).
Després de passar vuit mesos en un centre de salut mental per agredir l'amant de la seva dona, Pat torna a casa dels seus pares.
Encara que està decidit a fer tot el possible per recuperar la seva ex-dona, la situació canvia quan coneix Tiffany, una noia amb problemes i mala reputació.
Tot i la mútua desconfiança inicial, aviat sorgeix entre ells un vincle que els ajudarà a trobar el costat bo de les coses.
Llibre que aporta claus i factors d'èxit per portar a terme una bona inserció laboral de persones amb discapacitat adreçat a persones que treballen amb companys amb aquest tipus de discapacitat.